Narodený v roku 1978 v Bratislave, kde vyštudoval kulturológiu a marketingovú komunikáciuna Filozofickej fakulte Univerzity Komenského. Debutoval zbierkou poviedok Pštrosí muž(2011), kde tematizuje snahu o únik z existenciálnej krízy absurdnými spôsobmi. Pokračuje detektívnym románom Bezprsté mesto(2012), ktorá je plná rozhovorov v krčme a útrap súčasných tridsiatnikov. V roku 2017 sa stal laureátom ceny Anasoft litera s románom Som Paula, kde zachytáva deštruktívne následky zložitej doby, ktorú žijeme. Na záver kniha koketuje so žánrom sci-fi a prenáša príbeh do úplne novej dimenzie. Autor sa považuje za skeptika, veľa fajčí a pracuje ako copywriter vo vlastnej reklamnej agentúre. Avšak nechýba mu humor s istou dávkou cynizmu a dokáže trefne zachytiť situáciu.